অপর দিকে ব্যারিস্টার দেবাশীষ রায় পার্বত্য চট্টগ্রামে সরকারের কর্তৃত্ব হ্রাস করে নিজের প্রভাব বৃদ্ধিতে কৌশলী প্রচরাণা অব্যাহত রাখছেন বলেও অভিযোগ আছে। এক্ষেত্রে তিনি বিভিন্ন সেমিনারে দেয়া বক্তৃতা এবং পত্রপত্রিকায় লেখা নিবন্ধে পার্বত্যাঞ্চলে সরকারের কোন খাস জমি নেই বলে অপপ্রচার চালিয়ে থাকেন। তাছাড়া তিনি বাঙালিদের ‘সেটেলার’ বলে বহিরাগত হিসেবে চিহ্নিত করে নিজেদের ‘আদিবাসী’ বলে পার্বত্যাঞ্চলের ভূমি ও শাসন ব্যবস্থার উপর কর্তৃত্বারোপের পাঁয়তারা করছেন বলেও প্রতীয়মান। ইতোমধ্যে পার্বত্য শান্তিচুক্তি এবং চুক্তির আলোকে রচিত জেলাপরিষদ আইন ও আঞ্চলিক পরিষদ আইনের মাধ্যমে পার্বত্যাঞ্চলের তিনটি সার্কেল তথা চাকমা সার্কেল, বোমাং সার্কেল এবং মং সার্কেলের অধীন ভূমির উপর পাহাড়িদের কর্তৃত্ব প্রতিষ্ঠিত হয়েছে। তবে পার্বত্যাঞ্চলের এই তিনটি সার্কেলের সম্মিলিত ভূমির পরিমাণের চাইতে বেশি আয়তনের ভূমি বন বিভাগের নিয়ন্ত্রণে সংরক্ষিত বনানঞ্চল হিসাবে ১৮৬২ খ্রিস্টাব্দ থেকেই সরকারের পরিচালনাধীন রয়েছে। আর পার্বত্যাঞ্চলের সশস্ত্র সংগঠনগুলো ইতিপূর্বে সরকারের সংরক্ষিত এ বনাঞ্চল নিয়ে তাদের কোন মাথা ব্যাথার কথা কখনো কোথাও বলেন নি। যার ফলে ১৯৯৭ সালে সাক্ষরিত শান্তিু চুক্তিতেও এসব বনাঞ্চলের বিষয়টি বিবেচনার বাইরে রাখা হয়েছিল। কিন্তু দেবাশীষ রায় পার্বত্য শান্তিচুক্তি অনুযায়ী তিনটি সার্কেলের ভূমির উপর কর্তৃত্ব পেয়েও সন্তুষ্ট হতে পারেননি। তাই তিনি ইতোমধ্যে সরকারি সংরক্ষিত এসব বনাঞ্চলের উপর কর্তৃত্ব প্রতিষ্ঠায় মরিয়া হয়ে উঠেছেন। অভিযোগ আছে, যে ব্যারিস্টার দেবাশীষ রায়ের চক্রান্তের কারণে দীর্ঘদিন ধরে পার্বত্যাঞ্চলের সংরক্ষিত বনানঞ্চলের কোন উন্নয়ন করা যাচ্ছে। ইতোমধ্যে সরকারি বনানঞ্চলের বিভিন্ন উন্নয়ন প্রকল্পের বরাদ্দকৃত অর্থ ব্যয় করতে না পারার কারণে বনবিভাগ সেই অর্থ ফেরত দিতে বাধ্য হচ্ছে। সোসাইটি ফর ন্যাশনাল রিসার্চ এন্ড প্রোগ্রেস (এসএনআরপি) কর্তৃক গত ১ নভেম্বর ২০১১ তারিখ ঢাকা, মেঘনা প্রিন্টার্স থেকে প্রকাশিত ‘প্রেক্ষাপট: পার্বত্য চট্টগ্রাম এবং চাকমা সার্কেল চীফ ব্যারিস্টার দেবাশীষ রায়’ শিরোনামের গবেষণাপত্রের তথ্য মতে, “পরিবেশ সংরক্ষণের উদ্দেশ্যক সামনে রেখে তিন পার্বত্য জেলার ৩৬০০ হেক্টর সংরক্ষিত বনাঞ্চল, ২১০ হেক্টর ব্যক্তিগত ভূমি ব্লক প্ল্যানটেশন এর আওতায় এবং ৯০ কি.মি. রোডসাইড ভূমি স্ট্রিপ প্ল্যানটেশন এর আওতায় এনে ‘পার্বত্যাঞ্চলে অংশগ্রহণমূলক সামাজিক বনায়ন’ শীর্ষক ৫ বছর মেয়াদী (জুলাই ২০০৮ হতে ২০১৩ জুন পর্যন্ত) একটি প্রকল্প বিগত ২০০৮ সালের মাঝামাঝি দিকে অনুমোদন দেয়া হয়। বর্ণিত প্রকল্পের প্রাক্কালিত ব্যয় ধরা হয় ১৭ কোটি ৩৮ লক্ষ ৮৩ হাজার টাকা।